CELEX: 32020D0553
Language: lt
Date: 2020-04-21 00:00:00
Title: Komisijos įgyvendinimo sprendimas (ES) 2020/553 2020 m. balandžio 21 d. kuriuo iš dalies keičiamos Įgyvendinimo sprendimo (ES) 2020/167 nuostatos dėl tam tikros tarptautinių mobiliojo ryšio korinių tinklų įrangos darniųjų standartų

22.4.2020   
               
               
                  LT
               
               
                  Europos Sąjungos oficialusis leidinys
               
               
                  L 127/22
               
            
         KOMISIJOS ĮGYVENDINIMO SPRENDIMAS (ES) 2020/553
         2020 m. balandžio 21 d.
         kuriuo iš dalies keičiamos Įgyvendinimo sprendimo (ES) 2020/167 nuostatos dėl tam tikros tarptautinių mobiliojo ryšio korinių tinklų įrangos darniųjų standartų
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (1), ypač į jo 10 straipsnio 6 dalį,
         kadangi:
         
                     (1)
                  
                  
                     remiantis Europos Parlamento ir Tarybos direktyvos 2014/53/ES (2) 16 straipsniu, daroma prielaida, kad radijo ryšio įrenginiai, atitinkantys darniuosius standartus arba jų dalis, kurių nuorodos yra paskelbtos Europos Sąjungos oficialiajame leidinyje, atitinka tos direktyvos 3 straipsnyje nustatytus esminius reikalavimus, kuriuos apima tie standartai ar jų dalys;
                  
               
                     (2)
                  
                  
                     Komisijos įgyvendinimo sprendimu C(2015) 5376 (3) Komisija Europos elektrotechnikos standartizacijos komitetui ir Europos telekomunikacijų standartų institutui (ETSI) pateikė prašymą parengti ir peržiūrėti radijo ryšio įrenginių darniuosius standartus įgyvendinant Direktyvą 2014/53/ES;
                  
               
                     (3)
                  
                  
                     remdamasis Įgyvendinimo sprendime C(2015) 5376 pateiktu prašymu, ETSI peržiūrėjo darniuosius standartus EN 301 908-1 V11.1.1, EN 301 908-3 V11.1.3, EN 301 908-14 V11.1.2 ir EN 301 908-18 V11.1.2. Po to atitinkamai buvo priimti darnieji standartai EN 301 908-1 V13.1.1, EN 301 908-3 V13.1.1, EN 301 908-14 V13.1.1 ir EN 301 908-18 V13.1.1 dėl tarptautinių mobiliojo ryšio (TMR) korinių tinklų įrangos prieigos prie radijo dažnių spektro;
                  
               
                     (4)
                  
                  
                     Komisija kartu su ETSI įvertino, ar visi tie darnieji standartai atitinka Įgyvendinimo sprendime C(2015) 5376 pateiktą prašymą;
                  
               
                     (5)
                  
                  
                     darnieji standartai EN 301 908-1 V13.1.1, EN 301 908-3 V13.1.1, EN 301 908-14 V13.1.1 ir EN 301 908-18 V13.1.1 atitinka esminius tos įrangos saugos reikalavimus, kurie nustatyti Direktyvoje 2014/53/ES. Todėl tų standartų nuorodas tikslinga paskelbti Europos Sąjungos oficialiajame leidinyje;
                  
               
                     (6)
                  
                  
                     darniųjų standartų, parengtų įgyvendinant Direktyvą 2014/53/ES, nuorodos skelbiamos Komisijos įgyvendinimo sprendime (ES) 2020/167 (4). Siekiant užtikrinti, kad darniųjų standartų, parengtų įgyvendinant Direktyvą 2014/53/ES, nuorodos būtų pateiktos viename teisės akte, standartų EN 301 908-1 V13.1.1, EN 301 908-3 V13.1.1, EN 301 908-14 V13.1.1 ir EN 301 908-18 V13.1.1 nuorodos turėtų būti įtrauktos į tą įgyvendinimo sprendimą;
                  
               
                     (7)
                  
                  
                     darniaisiais standartais EN 301 908-1 V13.1.1, EN 301 908-3 V13.1.1, EN 301 908-14 V13.1.1 ir EN 301 908-18 V13.1.1 atitinkamai pakeičiami darnieji standartai EN 301 908-1 V11.1.1, EN 301 908-3 V11.1.3, EN 301 908-14 V11.1.2 ir EN 301 908-18 V11.1.2, kurių nuorodos skelbiamos Europos Sąjungos oficialiojo leidinio C serijoje (5);
                  
               
                     (8)
                  
                  
                     todėl iš Europos Sąjungos oficialiojo leidinio C serijos būtina išbraukti darniųjų standartų EN 301 908-1 V11.1.1, EN 301 908-3 V11.1.3, EN 301 908-14 V11.1.2 ir EN 301 908-18 V11.1.2 nuorodas. Įgyvendinimo sprendimo (ES) 2020/167 III priede pateikiamos darniųjų standartų, parengtų įgyvendinant Direktyvą 2014/53/ES, nuorodos, kurios išbraukiamos iš Europos Sąjungos oficialiojo leidinio C serijos. Todėl tikslinga šias nuorodas įtraukti į tą priedą. Siekiant suteikti gamintojams pakankamai laiko pasirengti taikyti darniuosius standartus EN 301 908-1 V13.1.1, EN 301 908-3 V13.1.1, EN 301 908-14 V13.1.1 ir EN 301 908-18 V13.1.1, būtina atidėti darniųjų standartų EN 301 908-1 V11.1.1, EN 301 908-3 V11.1.3, EN 301 908-14 V11.1.2 ir EN 301 908-18 V11.1.2 nuorodų panaikinimą;
                  
               
                     (9)
                  
                  
                     todėl Įgyvendinimo sprendimas (ES) 2020/167 turėtų būti atitinkamai iš dalies pakeistas;
                  
               
                     (10)
                  
                  
                     nuo nuorodos į darnųjį standartą paskelbimo Europos Sąjungos oficialiajame leidinyje dienos atitiktis tam standartui leidžia daryti atitikties Sąjungos derinamuosiuose teisės aktuose nustatytiems atitinkamiems esminiams reikalavimams prielaidą. Todėl šis sprendimas turėtų įsigalioti jo paskelbimo dieną,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimo (ES) 2020/167 I priedas iš dalies keičiamas pagal šio sprendimo I priedą.
         
         
            2 straipsnis
            Įgyvendinimo sprendimo (ES) 2020/167 III priedas iš dalies keičiamas pagal šio sprendimo II priedą.
         
         
            3 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2020 m. balandžio 21 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 316, 2012 11 14, p. 12.
         
            (2)  2014 m. balandžio 16 d. Europos Parlamento ir Tarybos direktyva 2014/53/ES dėl valstybių narių įstatymų, susijusių su radijo įrenginių tiekimu rinkai, suderinimo, kuria panaikinama Direktyva 1999/5/EB (OL L 153, 2014 5 22, p. 62).
         
            (3)  2015 m. rugpjūčio 4 d. Komisijos įgyvendinimo sprendimas C(2015) 5376 dėl Europos elektrotechnikos standartizacijos komitetui ir Europos telekomunikacijų standartizacijos institutui teikiamo prašymo dėl radijo įrenginių standartizacijos, padedant įgyvendinti Europos Parlamento ir Tarybos direktyvą 2014/53/ES.
         
            (4)  2020 m. vasario 5 d. Komisijos įgyvendinimo sprendimas (ES) 2020/167 dėl darniųjų radijo ryšio įrenginių standartų, parengtų įgyvendinant Europos Parlamento ir Tarybos direktyvą 2014/53/ES (OL L 34, 2020 2 6, p. 46).
         
            (5)  OL C 326, 2018 9 14, p. 114.
      
      
         
            I PRIEDAS
            Įgyvendinimo sprendimo (ES) 2020/167 I priedas papildomas šiomis eilutėmis:
            
               
                           Nr.
                        
                        
                           Standarto nuoroda
                        
                     
                           „4.
                        
                        
                           EN 301 908-1 V13.1.1
                           IMT koriniai tinklai. Prieigos prie radijo ryšio spektro darnusis standartas. 1 dalis. Įvadas ir bendrieji reikalavimai
                        
                     
                           5.
                        
                        
                           EN 301 908-3 V13.1.1
                           IMT koriniai tinklai. Prieigos prie radijo ryšio spektro darnusis standartas. 3 dalis. CDMA tiesioginės sklaidos (UTRA FDD) bazinės stotys (BS)
                        
                     
                           6.
                        
                        
                           EN 301 908-14 V13.1.1
                           IMT koriniai tinklai. Prieigos prie radijo ryšio spektro darnusis standartas. 14 dalis. Išplėtoto universalaus antžeminio magistralinio radijo ryšio prieigos (E-UTRA) bazinės stotys (BS)
                        
                     
                           7.
                        
                        
                           EN 301 908-18 V13.1.1
                           IMT koriniai tinklai. Prieigos prie radijo ryšio spektro darnusis standartas. 18 dalis. E-UTRA, UTRA ir GSM/EDGE daugiastandarčio radijo ryšio (MSR) bazinės stotys (BS)“
                        
                     
         
      
      
         
            II PRIEDAS
            Įgyvendinimo sprendimo (ES) 2020/167 III priedas papildomas šiomis eilutėmis:
            
               
                           Nr.
                        
                        
                           Standarto nuoroda
                        
                        
                           Panaikinimo data
                        
                     
                           „8.
                        
                        
                           EN 301 908-1 V11.1.1
                           IMT koriniai tinklai. Darnusis standartas, apimantis Direktyvos 2014/53/ES 3.2 straipsnio esminius reikalavimus. 1 dalis. Įvadas ir bendrieji reikalavimai
                        
                        
                           2021 m. spalio 22 d.
                        
                     
                           9.
                        
                        
                           EN 301 908-3 V11.1.3
                           IMT koriniai tinklai. Darnusis standartas, apimantis Direktyvos 2014/53/ES 3.2 straipsnio esminius reikalavimus. 3 dalis. CDMA tiesioginės sklaidos (UTRA FDD) bazinės stotys (BS)
                        
                        
                           2021 m. spalio 22 d.
                        
                     
                           10.
                        
                        
                           EN 301 908-14 V11.1.2
                           IMT koriniai tinklai. Darnusis standartas, apimantis Direktyvos 2014/53/ES 3.2 straipsnio esminius reikalavimus. 14 dalis. Išplėtoto universalaus antžeminio magistralinio radijo ryšio prieigos (E-UTRA) bazinės stotys (BS)
                        
                        
                           2021 m. spalio 22 d.
                        
                     
                           11.
                        
                        
                           EN 301 908-18 V11.1.2
                           IMT koriniai tinklai. Darnusis standartas, apimantis Direktyvos 2014/53/ES 3.2 straipsnio esminius reikalavimus. 18 dalis. E-UTRA, UTRA ir GSM/EDGE daugiastandarčio radijo ryšio (MSR) bazinės stotys (BS)
                        
                        
                           2021 m. spalio 22 d.“